**Til møteleder**

*Eksempel på hvordan introdusere månedens misjonsfelt, Indonesia. Tusen takk for at du er med og sprer budskapet videre! (Har du spørsmål eller innspill, ta kontakt med info@nlm.no.)*

**Før filmen:**

Norsk Luthersk Misjonssamband, som dette fellesskapet er en del av, har arbeid i mange land. I januar setter vi et spesielt søkelys på Indonesia.

I Indonesia er det 234 unådde folkegrupper. NLM arbeider blant to av disse folkegruppene. Man regner med at det er 5,5 millioner personer som tilhører disse folkegruppene.

Av sikkerhetshensyn oppgir vi ikke navn på folkegruppene, eller hvor misjonærene bor. (Ta kontakt med ditt regionkontor hvis du ønsker å vite mer om dette arbeidet.)

Mye av NLMs arbeid i Indonesia er særlig rettet mot barn. Det gjelder ikke minst i det evangeliske arbeidet, for selv om Indonesia har flere millioner kristne og mange levende kirkesamfunn, er det stadig behov for opplæring og utrustning av barne- og ungdomsledere. I tillegg driver vi bistandsarbeid og business as mission i form av hotelldrift/reiselivsvirksomhet.

Les mer om arbeidet her: <https://nlm.no/bidra-i-arbeidet/innsamlinger/manedens-misjonsfelt/>)

(**Dersom fellesskapet har utsendinger:** «navn på familie/utsending» bor og arbeider som xx i byen xx. Her driver NLM arbeid på xx som xx. Vær med å be for han/hun/familien xx\*)

Vær gjerne med å be og gi til dette arbeidet. Noe av det du gir til går med på å spre Guds ord i Indonesia, i ord og gjerning. Tusen takk for gaven!

**FILM**

(I filmen blir du mer kjent med barne- og ungdomsarbeidet i Indonesia.)

**Under førbønn** er det fint å nevne Indonesia, våre kristne søsken, de som enda ikke har hørt og utsendingene, be om at gavene som er samlet inn kan bli til velsignelse for flere i Indonesia.